laion/Wikipedia-Exotic huggingface dataset:
רשם

האם התכוונתם ל... רשם (שיפוט) – גורם שיפוטי המוסמך, לפי החוק בישראל, להכריע בבית המשפט בסכסוכים מסוימים בין צדדים רשם (מוזיאון) – אדם האחראי על שימור הפריטים המוצגים במוזיאון והאוסף שלו רשם (אמן) – אמן העוסק ברישום רשם אינטרנט אזורי – מוסד האחראי על הקצאת מספרי אינטרנט באזור בעולם רשם הוצאה לפועל – גורם שיפוטי ברשות האכיפה והגבייה בישראל רשם האגודות השיתופיות – יחידה במשרד הכלכלה והתעשייה, שהיא הרגולטור של האגודות השיתופיות במסגרת רשות התאגידים: רשם ההקדשות – יחידה ברשות התאגידים העוסקת בהליכי הרישום של הקדש ציבורי בהתאם לאמור בחוק הנאמנות רשם החברות – יחידה ברשות התאגידים העוסקת בהליכי הרישום של חברות בערבון מוגבל וחברות לתועלת הציבור (חל"צ), ובאיסוף המידע שעליהן למסור בהתאם לחוק רשם המפלגות – יחידה ארגונית ברשות התאגידים העוסקת ברישום מפלגות ובפיקוח עליהן רשם המשכונות – בעל תפקיד ברשות התאגידים, המפעיל מאגר מידע על משכונות שנרשמו על פי דין רשם העמותות – יחידה ברשות התאגידים שתפקידה לפקח ולהסדיר את רישומן ופעולתן של עמותות בישראל רשם השותפויות – יחידה ברשות התאגידים העוסקת בהליכי הרישום של שותפויות ובפיקוח עליהן רשם מאגרי המידע גוף שלטוני אשר תפקידו לרשום בעלי רישיון לעסוק בעבודה מסוימת: רשם המתווכים רשם המהנדסים והאדריכלים רשם ההנדסאים והטכנאים
עליסה בארץ הפלאות (אנימה)

עליסה בארץ הפלאות (ביפנית: ふしぎの国のアリス, באנגלית: Alice in Wonderland) היא סדרת אנימה יפנית בת 52 פרקים שהופקה לטלוויזיה בשנת 1983 בהשראת הספר עליסה בארץ הפלאות מאת לואיס קרול. הסדרה שודרה בישראל בערוץ הראשון ב-1986, ואחר כך שודרה בשידורים חוזרים בערוץ הילדים ומאוחר יותר בערוץ ג'וניור. את שיר הפתיחה של התוכנית בגרסתה העברית ביצעה ריקי מנור. העלילה מתמקדת בילדה צעירה בת 7.5 בשם עליסה אשר עוקבת אחר ארנב לבן דרך מחילה אשר מובילה אותה אל ארץ הפלאות, שם היא פוגשת בדמויות מעניינות רבות, הכוללות בין השאר את הכובען המטורף, חתול צ'שייר, טווידלדם וטווידלדי, עכבר מספר הסיפורים, המפטי דמפטי, הזחל ומלכת הלבבות. ההתחלה של הסדרה דומה יותר לסיפור המקורי, בעוד שהפרקים המאוחרים יותר של הסדרה מבוססים על חלקים מספר ההמשך של עליסה בארץ הפלאות - "מבעד למראה ומה אליס מצאה שם", ופרק אחד על ספר אחר של קרול "ציד הסנרק". עם הקרנת הסדרה בישראל, יצאו 5 ספרים המבוססים על הסדרה עם קלטות טייפ המקוריינות על ידי שפרירה זכאי עצמה: "עליסה פוגשת את נבי ארנבי"- פרקים 1-2 "אגם הדמעות"- על שם פרק 3, כולל גם את פרק 4- "מרוץ החבירבורים" "עליסה והמפטי דמפטי"- פרקים 6 ו-15 "מסיבה מטורפת"- פרק 6 "יער השכחה"- פרקים 7-8 "עליסה בארץ הפלאות", במסד הנתונים הקולנועיים IMDb (באנגלית) "עליסה בארץ הפלאות", במסד הנתונים הקולנועיים KinoPoisk (ברוסית) מילות השיר "עליסה בארץ הפלאות", באתר שירונט
יחסי בחריין–שווייץ

יחסי בחריין–שווייץ הם היחסים הדיפלומטיים הרשמיים בין ממלכת בחריין ובין הקונפדרציה השווייצרית. בין ממלכת בחריין לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין ממלכת בחריין לבין הקונפדרציה השווייצרית הם יחסים דיפלומטיים חמים וידידותיים בהם שיתופי פעולה רבים, בעיקר בתחומי הכלכלה, המסחר והגנה על זכויות האדם. שווייץ הכירה בעצמאותה של המדינה מהממלכה המאוחדת באותה השנה בה זכתה בה, 1971. שווייץ כוננה עמה יחסים דיפלומטיים רשמיים באותה השנה. על פי הלשכה השווייצרית המרכזית לסטטיסטיקה, בסוף שנת 2018 התגוררו בבחריין מאה ושישה אזרחים שווייצרים. בחריין היא מרכז מסחר אזורי חשוב ומיקומו הגאוגרפי בלב המפרץ הפרסי הופך אותו גם למיקום אטרקטיבי לפעולות של מוסדות פיננסיים שווייצרים. שווייץ ובחריין חתמו על הסכם בנושא תעופה אזרחית בשנת 1986, לאחר מכן בשנת 2004 חתמו על אמנה למניעת כפל מס בתחבורה אווירית וימית. הסכם סחר חופשי בין איגוד הסחר החופשי האירופי לבין מועצת שיתוף הפעולה של מדינות המפרץ נכנס לתוקפו בשנת 2014. שווייץ אינה מיוצגת בבחריין בדרג השגרירות. שווייץ מיוצגת בבחריין בדרג הקונסולרי באמצעות קונסוליה רשמית שהיא מחזיקה במנאמה, בירת המדינה. שווייץ האמינה את שגרירותה שבאבו דאבי, בירת איחוד האמירויות הערביות הסמוכה, על בחריין. בחריין אינה מיוצגת בשווייץ בדרג השגרירות. בחריין מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. בחריין האמינה את שגרירותה שבפריז, בירת צרפת הסמוכה, על שווייץ. Bilateral relations Switzerland–Bahrain, אתר משרד החוץ של שווייץ CONSULATE GENERAL OF SWITZERLAND IN MANAMA, BAHRAIN CONSULATE GENERAL OF BAHRAIN IN GENEVA, SWITZERLAND
כריס גוטייה

כריסטופר גוטייה (באנגלית: Christopher Gauthier;‏ 27 בינואר 1976 – 23 בפברואר 2024) היה שחקן אנגלי-קנדי. היה מוכר מגילום דמותו של וינסנט מבית הקפה "קפה דיים" בעיירה אאוריקה בסדרת המדע הבדיוני "אאוריקה". גוטייה נולד בעיירה לוטון במחוז בדפורדשייר, אנגליה, הממלכה המאוחדת. בהיותו בן 5 היגר עם משפחתו לקולומביה הבריטית שבקנדה. התגורר בוונקובר, קולומביה הבריטית. היה נשוי ואב לשניים. נפטר ב-23 בפברואר 2024, בגיל 43. כריס גוטייה, במסד הנתונים הקולנועיים IMDb (באנגלית) כריס גוטייה, באתר AllMovie (באנגלית) כריס גוטייה, במסד הנתונים הקולנועיים KinoPoisk (ברוסית)
All for You (אלבום)

All for You (בעברית: הכל בשבילך) הוא אלבומה השביעי של הזמרת-יוצרת האמריקאית, ג'נט ג'קסון, אשר יצא לאור ב-24 באפריל 2001, על ידי חברת התקליטים וירג'ין רקורדס. האלבום ברובו עוסק בגירושין שלה מבעלה רנה אליזונדו והתחושה של להיות רווקה בפעם הראשונה מזה זמן רב. כמו כן באלבום ג'קסון עסקה במספר נושאים נוספים ביניהם אלימות במשפחה, נאמנות, רומנטיקה, מיניות ודיכאון. האלבום קיבל ביקורות חיוביות ממבקרי מוזיקה ששיבחו את אופיו העילאי ואת החדשנות המוזיקלית של כמה שירים ובאופן כללי הוא נחשב לבין האלבומים הטובים בקריירה שלה. האלבום קיבל מספר מועמדויות לגראמי ביניהם בקטגוריות: "אלבום הפופ עם הביצועים הווקאלים הטובים ביותר" ו"הקלטת הדאנס הטובה ביותר" קטגוריה בה הוא זכה על שיר הנושא של האלבום. זה האלבום החמישי ברציפות של ג'קסון שהגיע למקום הראשון בארצות הברית ואף היה לו את שבוע הפתיחה הגדול ביותר בקריירה שלה. בנוסף לכך היא שברה שיא בתור האמנית עם המכירות הגבוהות ביותר בשבוע השני ליציאת אלבום. הוא הגיע לחמישייה הפותחת במדינות רבות ואף היה לאלבום הפופ הבין לאומי הנמכר ביותר ביפן באותה שנה. נכון להיום מכירות האלבום עומדות על 3.1 מיליון עותקים בארצות הברית ו-7 מיליון בכל העולם. לימים האלבום הפך לאלבום ה-12 הנמכר ביותר בארצות הברית באותה השנה ולאחד מהאלבומים הנמכרים ביותר בעשור הראשון של המאה ה-21 בארצות הברית. מבחינה מוזיקלית האלבום ממכיל שילוב של מוזיקת דאנס-פופ עם R&B איטי עם נגיעות של רוק, דיסקו, מוזיקה מזרחית, רוק רך ופאנק. התוכן המיני של חלק מהשירים באלבום עוררו מחלוקת בתקשורת ואף האלבום נאסר למכירה בכמה מדינות. הסינגל הראשון מהאלבום היה השיר "Doesn't Really Matter" אשר הגיע למקום הראשון בארצות הברית ונהיה לשיר ה-9 שלה לעשות זאת והוא נשאר במקום הראשון במשך 3 שבועות. בנוסף זה היה לשיר ה-21 של ג'קסון שקיבל מעמד כלשהו בארצות הברית ובכך ג'קסון הפכה לאמנית הנשית השנייה עם הכי הרבה שירים שקיבלו מעמד בארצות הברית. הסינגל השני שיצא מהאלבום היה שיר הנושא אשר זכה להצלחה רבה והפך לאחד מהלהיטים הגדולים ביותר בארצות הברית באותה שנה. הוא הגיע למקום הראשון במדינה ושהה שם 7 שבועות ובכך הפך לשיר ה-10 של ג'קסון לעשות זאת מה שהפך אותה באותה תקופה לאמנית הנשית ה-3 עם הכי הרבה שירים שהגיעו למקום הראשון במדינה. ברדיו זה היה לשיר המצליח ביותר שלה אי פעם כאשר שבר שיאי השמעות. בנוסף השיר הגיע לעשירייה הפותחת במדינות רבות בעולם. בהמשך יצא הסינגל השלישי מהאלבום "Someone to Call My Lover" אשר הגיע למקום ה-3 בארצות הברית. הסינגל הרביעי מהאלבום היה השיר "Son of a Gun" אך הוא כבר לא הצליח לשחזר את ההצלחה של הסיגנלים הקודמים כאשר הגיע ברוב המדינות ל-40 העליונים בלבד. כשנה לאחר מכן יצא לאור הסינגל האחרון מהאלבום "Come On Get Up" אך הוא יצא לאור ביפן בלבד. לאור הצלחת האלבום ג'קסון זכתה בפרס מפעל החיים של MTV ואף קיבלה מחווה בטקס. במשך הזמן ג'קסון זכתה במספר פרסים מיוחדים ביניהם פרס האייקון של טקס פרסי המוזיקה האמריקאית, פרס מעל חיים של טקס ה-TMF ופרס מיוחד מטעם האקדמיה להקלטות. מידע על האלבום All for You באתר MusicBrainz האלבום All for You באתר Discogs Ask Billboard: Life After Discussing Divas, Billboard RIAA, web.archive.org, ‏2007-06-26
דיאבלו 4

דיאבלו 4 (באנגלית: Diablo IV) הוא משחק מחשב מסוגת משחק תפקידים-פעולה, אשר פותח על ידי חברת המשחקים Blizzard Entertainment ויצא לאור ב-5 ביוני 2023 למחשב האישי ולקונסולות פלייסטיישן 4 ו-5, Xbox One ו-Xbox Series X/S. המשחק הוא הרביעי בסדרת משחקי המחשב דיאבלו. המשחק הוכרז ב-1 בנובמבר 2019 במסגרת כנס בליזקון, וחווה תקופה ממושכת של גישה מוקדמת כאשר הבטא הפתוחה הראשונה יצאה לאור ב-23 במרץ 2023 וגרסת ה"גישה המוקדמת" הרשמית שוחררה ב-1 ביוני, מספר ימים לפני השקתו הרשמית. ערך מורחב – דיאבלו (סדרת משחקים) עלילת המשחק מתרחשת בעולם הפנטזיה האפלה של סדרת משחקי דיאבלו, המכונה "סנקטוארי". לפי קדימון המשחק שפורסם ב-2 בנובמבר 2019, עלילת המשחק תעסוק בחזרתה של לילית, יוצרת סנקטוארי ואמא קדומה של גזע הנפילים. בשונה מכותרים קודמים בסדרה, דיאבלו 4 הוא משחק עולם פתוח, שמאפשר לשחקן לבחור האם להיצמד לעלילה המרכזית המוגדרת מראש או לחקור את העולם כאוות נפשו. הדמויות אשר יהיה ניתן לבחור לשחק בהן במשחק: ברברי - לוחם עוצמתי שמתמחה בכלי נשק. קוסם - עושה שימוש בכשפים ולחשים משלושה יסודות: אש, ברק וקרח. דרואיד - בעל יכולת לשנות צורה לזאב ולדוב, לזמן חיות להילחם עבורו ולרתום כוחות טבעיים כגון סופות טורנדו לטובתו. נוכלת - לוחמת המתמחה בהתנקשויות ושימוש בחץ וקשת. בעל אוב - מסוגל לזמן שלדים ויצורים מתים שילחמו עבורו, להטיל כשפי דם ועצם ולקלל אויבים. כאשר ניתן לבחור את המין של כל דמות (גבר או אישה). לדמויות יהיה עצי כישרונות (Skill Tree) המאפשרים לשחקן לקבוע את אופי הדמות, ובניגוד למשחקים קודמים בסדרה, בחירת "עלה כשרון" אחד יכולה לחסום "עלי כישרון" אחרים בפני השחקנים. בנוסף, הוגבלו מספר המיומיונות שדמות יכולה להשתמש בהם, ל-6 מיומנויות באותו הזמן. בדומה למשחקים קודמים בסדרה (דיאבלו 2 והלאה), ישנן עונות (seasons) במשחק. אך הפעם בניגוד למשחקים קודמים, כל עונה תכיל תוכן שנוצר במיוחד לה הכולל משימות וחפצים מיוחדים, מה שמעודד שחקנים לחזור לשחק כשעונה חדשה מתחילה, בדומה למה שעשו בהצלחה במשחק Path of Exile. העונה הראשונה, "עונת הזדון" (season of the malignant) החלה 20 ביוני 2023, ותסתיים ב־17 באוקטובר 2023. שמועות על פיתוח המשחק הופצו עוד ב-2018, ונטען כי פיתוח המשחק, תחת שם הקוד "Fenris", מנצל את מרבית משאבי חברת בליזרד, ואף הוביל לביטול משחק יריות מתוכנן מכותר סטארקראפט. בנובמבר 2022 בליזארד פרסמה שהמשחק יצא ב-6 ביוני 2023, אך בהמשך הכריזה כי המשחק יהיה זמין החל מה-5 ביוני עם גרסת "גישה מוקדמת" שתהיה זמינה לציבור ב-1 ביוני. אתר האינטרנט הרשמי של דיאבלו 4 (בשפות מרובות) "דיאבלו 4", במסד הנתונים הקולנועיים IMDb (באנגלית) דיאבלו 4, באתר PCGamingWiki (באנגלית) Diablo IV Official Gameplay Trailer, סרטון בערוץ "Diablo", באתר יוטיוב (אורך: 3:02), 1 בנובמבר 2019 אוסטין גוזלין, The biggest changes coming to Diablo 4, באתר פוליגון‏, 1 בנובמבר 2019 (באנגלית) טום סניור, Everything we know about Diablo 4, באתר PCgamer‏, 1 בנובמבר 2019 (באנגלית) דף העונה באתר המשחק (באנגלית) שירות כלכליסט, מי התגעגע לדיאבלו? כותר חדש ייחשף בעוד כשבוע, באתר כלכליסט, 22 באוקטובר 2019 Diablo 4 release date and pre-order announced at The Game Awards 2022, Polygon, ‏5 בנובמבר 2022 (באנגלית) Diablo IV Launches Soon—Here’s What You Need to Know, news.blizzard.com (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
פרנסואז ייפ

פרנסואז פונג-וה ייפ (בסינית: 葉芳華; בצרפתית: Françoise Fong-Wa Yip; נולדה ב-4 בספטמבר 1972) היא שחקנית קנדית. ייפ נולדה בצפון ונקובר, קולומביה הבריטית לאם ממוצא צרפתי ולאב ממוצא סיני. גדלה בטורונטו, אונטריו. דוברת אנגלית, צרפתית וסינית. השתתפה כשחקנית בסרטים בתעשיית הקולנוע בהונג קונג (אנ'), ולאחר מכן החלה לשחק בסדרות טלוויזיה ובסרטים באמריקה הצפונית. פרנסואז ייפ, במסד הנתונים הקולנועיים IMDb (באנגלית) פרנסואז ייפ, באתר AllMovie (באנגלית) פרנסואז ייפ, במסד הנתונים הקולנועיים KinoPoisk (ברוסית) Romero, Ariana (24 ביוני 2020). "What Does The Order Finale's Lilith Twist Mean For Season 3?". Refinery29. נבדק ב-13 במרץ 2021. {{cite news}}: (עזרה)
Damita Jo

Damita Jo (בעברית: דמיטה ג'ו) הוא אלבומה השמיני של הזמרת-יוצרת האמריקאית, ג'נט ג'קסון, אשר יצא לאור ב-30 במרץ 2004, על ידי חברת התקליטים וירג'ין רקורדס. שם האלבום לקוח משמה האמצעי של ג'קסון שכן שמה המלא הוא ג'נט דמיטה ג'ו ג'קסון. עם יציאתו נכנס האלבום אל המקום השני במצעד הבילבורד 200. האלבום מכיל סגנונות מוזיקה רבים ביניהם פופ-רוק, מוזיקה אלקטרונית, האוס, R&B והיפ-הופ. מבחינה לירית האלבום עוסק באישיותה החדשה של ג'קסון בנושאים של אינטימיות, מונוגמיה, אהבה וריקוד. האלבום כולל מפיקים רבים: צמד המפיקים ג'ימי ג'אם וטרי לואיס אשר עבדו עם ג'קסון גם על אלבומיה הקודמים, ג'קסון עצמה, דאלאס אוסטין, הזמר בייביפייס, אנדרס באג, סקוט סטרוץ', טלפופמיוזיק, הראפר קניה וסט והאחים אוילה. האלבום הקולט במשך 18 חודשים ובכך האלבום הפך לאלבום שג'קסון הקדישה לו הכי הרבה זמן הקלטה. ג'קסון רצתה למצוא מפיקים אשר יזדהו עם רגשותיה לאור השירים האישיים באלבום. המפיקים של האלבום תיארו את האלבום כ"אלבום מאוד סקסי, נועז, מהנה וחיובי". באלבום ג'נט מציגה את דמויות האלטר-אגו שלה: "דמיטה ג'ו" ו"תות שדה" כאשר ג'קסון תיארה אותם כ"דרך נוספת לבטא ולחשוף חלק עמוק יותר ממני" ואף השוותה את תהליך כתיבת האלבום כתיבה של סופר אשר ממציא דמויות לסיפור שלו. בנוסף לכך, ג'קסון כינתה דמויות אלה כ"חיות" אשר היו כלואות בתוכה וכעת היא משחררת אותן. באותה שנה ג'קסון הופיעה במופע המחצית של גמר הסופרבול ביחד עם הזמר ג'סטין טימברלייק אשר במהלך ההופעה חשף את השד שלה מה שהוביל באותה תקופה את ערוץ MTV להחרים את קליפים של ג'קסון. האלבום קיבל ביקורות חיוביות ממבקרי המוזיקה והגיע למכירות של 3 מיליון עותקים מתוכם כמיליון בארצות הברית ובכך הגיע למעמד פלטינה במדינה. ג'קסון הגיבה למבקרים אשר התמקדו בתכנים המיניים של האלבום ובפרשת הסופרבול ואמרה כי "היא דואגת מהצורך של החברה לשים אנשים בקטגוריות מיניות ספציפיות". האלבום זכה לפתיחה חזקה בשבוע הראשון בארצות הברית בכך שהפך לאלבום השני של ג'קסון עם הפתיחה הגדולה במדינה. בנוסף לכך, האלבום היה מועמד לפרס הגראמי בקטגוריית "אלבום ה-R&B העכשווי הטוב ביותר". מתוך האלבום יצאו 3 סינגלים: "Just a Little While", "I Want You" ו-"All Nite (Don't Stop)" והשיר "R&B Junkie" כסינגל שיווקי מהאלבום. מידע על האלבום Damita Jo באתר MusicBrainz Janet Jackson Chart History, Billboard
רנה דומיק

רנה דומיק (בצרפתית: René Doumic;‏ 7 במרץ 1860, פריז – 2 בדצמבר 1937, פריז) היה מבקר ספרות וחוקר ספרות צרפתי. אחרי סיום בית הספר הוא למד באקול נורמל סופרייר. לאחר סיום הלימודים לימד בסורבון ובמקביל היה עורך ראשי של Revue des Deux Mondes. בשנת 1909 הוא התקבל לאקדמיה הצרפתית ובשנת 1923 מונה למזכיר שלה. במהלך הסוף המאה ה-19 רנה דומיק כתב מספר ספרים על הספרות הצרפתית כולל היסטוריה של הספרות הצרפתית ב-4 כרכים ביחד עם אלבר שרל. רנה דומיק כתב מספר רב של ערכים באנציקלופדיה הקתולית. מדיה וקבצים בנושא רנה דומיק בוויקישיתוף כתבי רנה דומיק בפרויקט גוטנברג (באנגלית) רנה דומיק, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יל טיד

ג'יל טיד (באנגלית: Jill Teed) היא שחקנית קנדית שגילמה דמויות רבות בסדרות טלוויזיה מסוגת המדע הבדיוני ("שחקנית סוגה"), שצולמו באמריקה הצפונית. ג'יל טיד, ברשת החברתית אקס (טוויטר) ג'יל טיד, במסד הנתונים הקולנועיים IMDb (באנגלית)
הת'ר דארקסין

הת'ר דארקסין (באנגלית: Heather Doerksen; נולדה ב-12 בפברואר 1980) היא מדבבת ושחקנית טלוויזיה, קולנוע ותיאטרון קנדית. דארקסין נולדה בויניפג, מניטובה, קנדה. היא למדה לתואר ראשון במדעים ולאחר מכן תיאטרון באוניברסיטת סיימון פרייזר (SFU) (Simon Fraser University). מדיה וקבצים בנושא הת'ר דארקסין בוויקישיתוף אתר האינטרנט הרשמי של הת'ר דארקסין (באנגלית) הת'ר דארקסין, ברשת החברתית אקס (טוויטר) הת'ר דארקסין, במסד הנתונים הקולנועיים IMDb (באנגלית) הת'ר דארקסין, באתר AllMovie (באנגלית) הת'ר דארקסין, במסד הנתונים הקולנועיים KinoPoisk (ברוסית) "Woman to Watch: Heather Doerksen". RADAR TORO Magazine. אורכב מ-המקור ב-1 באוקטובר 2015. נבדק ב-17 בספטמבר 2021. {{cite web}}: (עזרה) ""It works for me!" - Heather Doerksen". besthealthmag.ca. 10 ביולי 2013. נבדק ב-17 בספטמבר 2021. {{cite web}}: (עזרה)
1 fille & 4 types

1 fille & 4 types (באנגלית: 1 Girl & 4 Guys, ובעברית: בחורה אחת וארבעה בחורים) הוא אלבום האולפן העשרים של הזמרת הקנדית סלין דיון. האלבום יצא לאור על ידי חברות התקליטים קולומביה רקורדס ואפיק רקורדס ב-13 באוקטובר 2003. מתוך האלבום יצאו שלושה סינגלים בסך הכול. עם יציאתו נכנס האלבום אל המקום הראשון במצעד האלבומים של קוויבק. האלבום הופק על ידי אריק בנזי, אשר השתתף בהפקת אלבומה השלושה עשר של סלין דיון, D'eux, שיצא לאור בשנת 1995. כל שירי האלבום הופקו על ידי אריק בנזי לבדו, ורובם נכתבו על ידי פזמונאים שונים. ארבעה מתוך שלושה עשר משירי האלבום נכתבו על ידי בנזי. ב-AllMusic זכה האלבום לביקורת חיוביות מאוד, תוך שהעניקו לו ציון של ארבעה כוכבי זהב מתוך חמישה בסך הכול. האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-750,000 עותקים. בקנדה נמכר האלבום בלמעלה מ-100,000 עותקים, תוך שבארצות הברית נמכר בלמעלה מ-26,000 עותקים. בבלגיה קיבל האלבום את תואר הפלטינה על מכירות של למעלה מ-50,000 עותקים, תוך שבמצעד האלבומים של ולוניה הגיע אל המקום הראשון. בפלנדריה הגיע אל המקום התשיעי. ביולי 2014, נודע כי האלבום נמכר בלמעלה מ-16,918 עותקים בפינלנד. במצעד האלבומים של המדינה הצליח להגיע אל המקום התשיעי. בשווייץ הצליח האלבום להגיע אל המקום השני במצעד האלבומים, תוך שנמכר שם בלמעלה מ-40,000 עותקים. ביוון זכה האלבום להצלחה גם כן, כאשר כבש את פסגת מצעד האלבומים הרשמי של המדינה. מידע על האלבום 1 fille & 4 types באתר MusicBrainz האלבום 1 fille & 4 types באתר Discogs האלבום 1 fille & 4 types באתר יוטיוב Celine Dion* - 1 Fille & 4 Types, Discogs (באנגלית) Celine Dion* - 1 Fille & 4 Types, Discogs (באנגלית) Celine Dion* - Tout L'Or Des Hommes, Discogs (באנגלית) Celine Dion* - Et Je T'aime Encore, Discogs (באנגלית) Celine Dion* - Contre Nature, Discogs (באנגלית) Palmarès reconstitués de la chanson au Québec | BAnQ, www.banq.qc.ca Release group “D’eux” by Céline Dion - MusicBrainz, musicbrainz.org Céline Dion - D'Eux, Discogs (באנגלית) 1 Fille & 4 Types - Céline Dion | Songs, Reviews, Credits, AllMusic (באנגלית) lescharts.com - Les charts français, lescharts.com Céline Dion et Jean-Jacques Goldman : 20 ans d'amitié, France Bleu, ‏2013-09-30 (בצרפתית) Arts et divertissement : Restez à l'affût de l'actualité culturelle | Salut Bonjour, www.salutbonjour.ca Chart Watch Extra: Swift Joins An Elite Club - Chart Watch, web.archive.org, ‏2010-11-07 ultratop.be - ULTRATOP BELGIAN CHARTS, ultratop.be ultratop.be - ULTRATOP BELGIAN CHARTS, ultratop.be ultratop.be - ULTRATOP BELGIAN CHARTS, ultratop.be Kulta- ja platinalevyt, Musiikkituottajat (בפינית) Suomen Virallinen Lista, Musiikkituottajat (בפינית) Die Offizielle Schweizer Hitparade und Music Community, swisscharts.com Die Offizielle Schweizer Hitparade und Music Community, www.swisscharts.com Ελληνικό Chart, web.archive.org, ‏2003-12-09 Les Certifications, SNEP - Syndicat Nation de l'Edition Phonographique, ‏2013-11-01 (ארכיון) セリーヌ・ディオン | ソニーミュージック オフィシャルサイト, www.sonymusic.co.jp (ביפנית) 1 Fille & 4 Types, 2017-09-01, נבדק ב-2019-11-02
בריט אירווין

בריטני אליזבת אירווין (באנגלית: Brittney Elizabeth Irvin; נולדה ב-10 בנובמבר 1984) היא זמרת ושחקנית קנדית. אירווין נולדה בוונקובר וגדלה בסארי, קולומביה הבריטית. מגיל 6 רקדה בלט ושרה בפסטיבלים. בגיל 10 השתתפה בשני מחזות זמר: "Show Boat" ו-"A Christmas Carol". בגיל 12 דיבבה בסדרת הילדים "נילוס איש החלומות". מופיעה על הבמה כזמרת בהופעות חיות בוונקובר ובלוס אנג'לס. ב-2003 הוציאה אלבום דמו. בריט אירווין, במסד הנתונים הקולנועיים IMDb (באנגלית) בריט אירווין, באתר AllMovie (באנגלית) בריט אירווין, במסד הנתונים הקולנועיים KinoPoisk (ברוסית)
אליס גייטיאן

אליס גייטיאן (באנגלית: Elise Gatien; נולדה ב-14 ביולי 1988) היא שחקנית ודוגמנית קנדית. גייטיאן נולדה בקאמלופס, קולומביה הבריטית שבקנדה. היא התאמנה בריקוד מגיל צעיר ומגיל ארבע כבר הופיעה במחזות זמר. השתתפה במספר הפקת תיאטרון באסיה.[דרושה הבהרה] אליס גייטיאן, ברשת החברתית אקס (טוויטר) אליס גייטיאן, במסד הנתונים הקולנועיים IMDb (באנגלית)
סרינדה סוואן

סרינדה סוואן (באנגלית: Serinda Swan; נולדה ב-11 ביולי 1984) היא שחקנית קנדית. סרינדה סוואן נולדה במערב ונקובר, קולומביה הבריטית, קנדה ב-11 ביולי 1984. אביה, סקוט סוואן, הוא במאי תיאטרון, שחקן ומנהל סטודיו למשחק. היא מתנדבת בעמותות צדקה הומניטריות, בין היתר בקרן של האקטיביסטית הקמבודית סומאלי מאם (אנ'), Nothing But Nets (אנ') של קרן האו"ם (אנ') הפועלת למלחמה במחלת המלריה, גורם מוות מוביל בקרב ילדים באפריקה ובארגון Hefer International (אנ'), הפועלת למיגור העוני והרעב באמצעות קיימות. היא שגרירה ומייסדת של ארגון "Friends to Mankind", המתארת את עצמה כארגון ללא מטרות רווח הפועל "עם יחידים, תאגידים וארגונים הומניטריים למען שיפור האנושות". תפקיד המשחק הראשון שלה הייתה ב-1989, תפקיד קטן בסרט "בני דודים" של ג'ואל שומאכר בכיכובם של טד דנסון ואיזבלה רוסליני, כשהייתה רק בת חמש. בשנת 2005 השתתפה בסרט ההודי "Neal 'n' Nikki" בתור אמנדה. אחת מהופעותיה המוקדמות על המסך הייתה בקליפ לשיר "So Happy" של להקת הרוק הקנדית Theory of a Deadman (אנ'), שיצא באפריל 2008. בשנת 2011 החלה לככב בתור אריקה ריד בסדרת הטלוויזיה "מלכי הבריחה" של רשת הטלוויזיה האמריקאית A&E. היא שיתפה שרבות מסצנות הכלא צלמו בבתי כלא אמיתיים, בעוד אסירים אמיתיים נמצאים גם הם מאחורי סורג ובריח; הסדרה בוטלה ב-17 במאי 2012 לאחר שתי עונות. בספטמבר 2022, הוכרז שהיא תצטרף לצוות השחקנים בעונה השנייה של הסדרה "ריצ'ר" ברשת אמזון פריים וידאו. מדיה וקבצים בנושא סרינדה סוואן בוויקישיתוף סרינדה סוואן, ברשת החברתית פייסבוק סרינדה סוואן, ברשת החברתית אקס (טוויטר) סרינדה סוואן, ברשת החברתית אינסטגרם סרינדה סוואן, במסד הנתונים הקולנועיים IMDb (באנגלית) סרינדה סוואן, באתר AllMovie (באנגלית) סרינדה סוואן, במסד הנתונים הקולנועיים KinoPoisk (ברוסית) "Serinda Swan". "First Look At Actors William Moseley And Serinda Swan In 'The Veil'". Knowshi Magazine. 6 במרץ 2014. אורכב מ-המקור ב-5 בפברואר 2018. {{cite news}}: (עזרה) נטלי אברמס, 'Marvel's Inhumans' Casts Serinda Swan as Medusa, אנטרטיינמנט ויקלי (באנגלית אמריקאית) דניס פטסקי, Serinda Swan To Star In CBC Drama Series ‘Coroner’, דדליין, ‏2018-06-20 (באנגלית אמריקאית)
ארנסט וילימובסקי

ארנסט וילימובסקי (בפולנית: Ernst Wilimowski;‏ 23 ביוני 1916 – 30 באוגוסט 1997) היה כדורגלן פולני-גרמני, ששיחק בעמדת החלוץ. נחשב לאחד הכובשים הגדולים בכל הזמנים. וילמובסקי היה לשחקן הראשון שהבקיע ארבעה שערים במשחק אחד במונדיאל, כאשר עשה זאת בשמינית גמר מונדיאל 1938 נגד נבחרת ברזיל וחמש דקות אחרי מבקיע ארבעת השערים הראשון, לאונידס דה סילבה, אך שער אחד מתוכם נפסל. הוא כבש 1,175 שערים בקריירה ו-554 שערים מתוכם רשמיים, ולפי הפדרציה הבינלאומית להיסטוריה וסטטיסטיקה של הכדורגל (IFFHS) נתון זה מציב אותו ככובש ה-12 הפורה ביותר בתולדות הכדורגל העולמי. וילימובסקי נולד ב-23 ביוני 1916 בקטוביץ' שבקיסרות הגרמנית. אביו נפטר כשהיה צעיר בחזית מלחמת העולם הראשונה. שמו המקורי של וילימובסקי הוא ארנסט פראדללה, אך הוא שינה את שמו לשמו של אביו החורג בשנת 1929. כבר בגיל 13 שיחק וילימובסקי בקבוצה הראשונה של קטוביץ' בליגה הפולנית הבכירה. הוא היה נחשב לשחקן יוצא דופן שכבש כמויות רבות של שערים ועובדה לכך היא שלאחר שעבר לשחק ברוך חוז'וב, הוא כבש שם 112 שערי ליגה ב-86 משחקים בלבד. בנוסף לכמות השערים הרבה, הוא זכה עימה ב-4 תוארי אליפות פולין, וגם 3 פעמים בתואר האישי מלך השערים של הליגה. וילימובסקי היה לשחקן הראשון (והיחיד עד היום) לכבוש 9,8,7 ו-10 שערים במשחק אחד בליגה הפולנית. את עשרה השערים כבש נגד יוניון טורינג לודז'. את כל זה הוא עשה ב-5 שנים בהן שיחק ברוך חוז'וב. הוא הגיע גם לנתונים מרשימים מבחינת שערים גם בקבוצות פ.צ מערב קמניצר ואופנבורג, והוא סיים את קריירת המשחק שלו בפ.צ. קייזרסלאוטרן הגרמנית בשנת 1955. בנבחרת פולין ערך וילימובסקי 22 הופעות בהן כבש 21 שערים בין השנים 1934–1939. הוא לא השתתף באולימפיאדת 1936 שנערכה בברלין, אך הוא חזר לשחק עבור הנבחרת במונדיאל 1938 שנערך בצרפת. אחד המשחקים הזכורים בקריירה שלו היה שמינית גמר מונדיאל 1938 כאשר פולין פגשה את ברזיל. אף על פי שפולין הפסידה במשחק זה, וילימובסקי כבש רביעייה לאחר שהשחקן לאונידאס דה סילבה כבש גם כן רביעייה אך שער אחד מתוכם נפסל. זהו המקרה היחידי בהיסטוריית המונדיאל בו שני שחקנים כבשו 4 שערים במשחק אחד. בסיום אותו טורניר הוא זכה בנעל הארד. בפרוץ מלחמת העולם השנייה ניצחה פולין 2–4 את הונגריה כשוילימובסקי כבש שלושה מהשערים. במהלך קריירת משחק הכדורגל שלו, וילימובסקי שיחק גם בענף הספורט הוקי קרח. ב-30 באוגוסט 1997 נפטר וילימובסקי בגיל 81 בקרלסרוהה שבגרמניה. בשנת 2016 נכתב עליו ספר בידי האמן הקרואטי ג'רגוביץ', על סיפור המשחק בין ברזיל לפולין במונדיאל 1938. רוך חוז'וב אליפות פולין (4): 1934, 1935, 1936, 1938 מינכן 1860 הגביע הגרמני: 1942 אישיים מלך השערים בליגה הפולנית (3): 1934, 1936, 1939 מדיה וקבצים בנושא ארנסט וילימובסקי בוויקישיתוף ארנסט וילימובסקי, באתר Transfermarkt ארנסט וילימובסקי, באתר WorldFootball.net ארנסט וילימובסקי, באתר National Football Teams ארנסט וילימובסקי, באתר FootballDatabase.eu
פסקל האטון

פסקל האטון (באנגלית: Pascale Hutton; נולדה ב-14 ביוני 1979) היא שחקנית קנדית. האטון נולדה בקרסטון (אנ'), קולומביה הבריטית. היא למדה בקונסרבטוריון של אוניברסיטת אלברטה שבאדמונטון, בירת אלברטה. ב-2002 התחתנה עם דני דורוש. לזוג נולדו שני בנים. מדיה וקבצים בנושא פסקל האטון בוויקישיתוף אתר האינטרנט הרשמי של פסקל האטון פסקל האטון, ברשת החברתית אקס (טוויטר) פסקל האטון, במסד הנתונים הקולנועיים IMDb (באנגלית) פסקל האטון, באתר AllMovie (באנגלית) פסקל האטון, במסד הנתונים הקולנועיים KinoPoisk (ברוסית) Pascale Hutton's New Hawaiian Rom Com: A Look Into Hutton's Private And Personal Life, Live RampUp (באנגלית) Eramo, Steve (19 בינואר 2013). "Interview with Arctic Air's Pascale Hutton". themortonreport.com. {{cite web}}: (עזרה) Interview: Pascale Hutton, ‏2015-04-24 (באנגלית אמריקאית)